**Suplement i Certifikatës për kualifikimin profesional,**

**MIRËMBAJTJE NDËRTESASH, Niveli III në KSHK, referuar nivelit III të KEK**

**Individi është i aftë:**

* Tё konceptojё planin pёr hapjen e njё biznesi tё vogёl nё veprimtaritё profesionale.
* Tё kryejё llogaritje tё thjeshta ekonomike qё lidhen me veprimtaritё profesionale.
* Të kryejë punime të thjeshta kontruksionesh prej betoni e betoni të armuar.
* Të kryejë punime shtrimi dyshemeje e veshje muresh.
* Të kryejë punime murature dhe suvatimi.
* Të kryejë punime patinimi e bojatisje.
* Të kryejë punime të mirëmbajtjes së ndërtesës.
* Të kryejë punime të thjeshta elektrike.
* Të kryejë punime të thjeshta hidraulike dhe mekanike.
* Të zbatojë standardet e profesionit gjatë kryerjes së punimeve.
* Të zbatojë rregullat e sigurisë në punë, të mbrojtjes së mjedisit dhe MKZ.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Mirëmbajtje ndërtesash”, niveli III në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky arsimim i jep mundësi individit që pas përfundimit të nivelit III në KSHK, referuar nivelit III të KEK, t’i drejtohet tregut të punës për t’u punësuar në kompani ndërtimi, si dhe në sipërmarrje vetjake duke punësuar specialistë të tjerë në veprimtari tё mirëmbajtjes së ndërtesave e njësive më të ndërlikuara të banimit, shërbimit apo rasteve të gërshetuara.

Me përfundimin e kualifikimit profesional “Mirëmbajtje ndërtesash”, niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).